“แมรีกอท จิวเวลรี่” บางปู อ่วมพิษโควิดรอบใหม่ ปิดรง.ยุบรวมอยุธยา ทำตกงาน 2,600 คน
“แมรีกอท จิวเวลรี่” บางปู อ่วมพิษโควิดรอบใหม่ ปิดรง.ยุบรวมอยุธยา ทำตกงาน 2,600 คน
“แมรีกอท จิวเวลรี่” บางปู อ่วมพิษโควิดรอบใหม่ ปิดรง.ยุบรวมอยุธยา ทำตกงาน 2,600 คน
28 ม.ค. 2564

ผู้สื่อข่าวรายงานว่า เมื่อช่วงเช้าวันนี้ (28 ม.ค.64) เฟซบุ๊กเพจ “เครือสหพัฒน์-แหลมฉบัง-ชลบุรี” ได้โพสต์คลิปบรรยากาศพนักงานของบริษัท แมรีกอท จิวเวลรี่ (ประเทศไทย) นิคมอุตสาหกรรมบางปู จ.สมุทรปราการ กำลังร่ำลาและเก็บข้าวเก็บของเดินทางกลับบ้าน เพื่อยุบไปใช้โรงงานผลิตที่นิคมอุตสาหกรรมไฮเทค บางปะอิน จ.พระนครอยุธยา แทน อันเนื่องมาจากผลกระทบของโควิด
โดยบริษัทดังกล่าวเปิดทำการมาแล้วถึง 33 ปี และการปิดตัวในครั้งนี้ ทำให้พนักงานในโรงงานกว่า 2,600 คน ต้องตกงานทันที
ทั้งนี้ บริษัท แมรีกอท จิวเวลรี่ (ประเทศไทย) อยู่ในนิคมอุตสาหกรรมบางปู จังหวัดสมุทรปราการ โดยเป็นโรงงานเครื่องประดับอัญมณีเทียม ซ่อมแซมชิ้นส่วนหรือส่วนประกอบเครื่องประดับอัญมณีเทียม สินค้า บริการประเภทชิ้นส่วนหรือส่วนประกอบเครื่องประดับอัญมณีเทียม ตลอดจนบรรจุภัณฑ์ที่ใช้สำหรับบรรจุสินค้า
ที่มา :
https://fb.watch/3ihhHrZ90R/